text: Billund har Danmarks dyreste hotelværelser 
  20 september 2012 kl. 10.45
  Prisen på hotelværelser er steget med ni procent det første halvår i Billund. Byen har nu landets dyreste hotelværelser.
  Hvis du tror, København har de dyreste hotelværelser, så tager du fejl. Billund er den dyrereste hotelby i landet.
  Det viser en opgørelse fra Hotels.com.
  Værelserne i Billund steg med ni procent i første halvår.
  Dermed er gennemsnitsprisen på et hotelværelse i Billund 930 kr.
  Næstdyrest er Århus med en gennemsnitlig pris på 916 kroner for et værelse.
  Tredjedyrest er Horsens, hvor priserne under EU-mødet fik en kraftig stigning. Et hotelværelse i Horsens koster i gennemsnit 879 kroner.
  Prisen i København er 853 kroner.
  